text: 33-årig mand død i brand – der kan ligge en forbrydelse bag
  03 januar 2017 kl. 14.42
  Søndag den 1. januar indebrændte en 33-årig mand i sin lejlighed i Aabenraa. Nu efterforsker politiet sagen som en mulig forbrydelse.
  Syd- og Sønderjyllands Politi oplyser tirsdag, at der er sat gang i en efterforskning i Damms Teglgaard 20 i Aabenraa efter dødsbranden søndag aften.
  Ved branden blev omkring 50 beboere evakueret fra tre opgange, og en 33-årig mand omkom.
  Efterforskningen og obduktionen af den afdøde viser tegn på en mulig forbrydelse.
  Seks personer, herunder to politifolk, blev sendt til kontrol for røgforgiftning, men alle er udskrevet.
  Politiet efterforsker brand i Aabenraa https://t.co/lzgWM6xrUD
  
  
  